Damien Fleury

Damien Fleury (sündinud 1. veebruaril 1986 Caenis) on Prantsusmaa jäähokimängija, kes mängib ründajana Prantsusmaa kõrgliiga klubis Brûleurs de Loups.

Prantsusmaa kõrgliigas debüteeris Fleury hooajal 2005/06 Drakkars de Caeni meeskonnas ning valiti samal hooajal liiga parimaks noormängijaks. Hooajal 2006/07 mängis ta Prantsusmaa kõrgliigas Ours de Villard-de-Lansi ja aastatel 2007–2010 Brûleurs de Loupsi meeskonnas. Brûleurs de Loupsis on ta mänginud taas alates hooajast 2018/19. Brûleurs de Loupsiga on ta tulnud Prantsusmaa meistriks aastatel 2009, 2019 ja 2022. Hooaegadel 2009/10, 2019/20 ja 2021/22 on Fleury valitud Prantsusmaa kõrgliiga hooaja parimaks prantsuse mängijaks. Hooajal 2021/22 oli ta Prantsusmaa kõrgliigas resultatiivseim mängija (31+38).https://www.eliteprospects.com/player/24848/damien-fleury (vaadatud 12.5.2022)

Väljaspool Prantsusmaad on Fleury mänginud Rootsi esiliigaklubides VIK Västerås HK (2010/11) ja Södertälje SK (2012–2014), Rootsi kõrgliigaklubides Luleå HF (2011/12), Timrå IK (2011/12) ja Djurgårdens IF (2015), Šveitsi kõrgliigaklubis Lausanne HC (2014), Soome kõrgliigaklubis Vaasa Sport (2014/15) ja Lukko (2017), KHL-i klubis Kunluni Red Star (2016/17) ning Saksamaa kõrgliigaklubis Schwenninger Wild Wings (2015/16 ja 2017/18).

Maailmameistrivõistlustel osales Fleury Prantsusmaa jäähokikoondise koosseisus esmakordselt 2009. aastal.

 Viited 

 Välislingid 
 Damien Fleury hockeydb.com lehel

Kategooria:Prantsusmaa jäähokimängijad
Kategooria:Luleå HF-i mängijad
Kategooria:Timrå IK mängijad
Kategooria:Lausanne HC mängijad
Kategooria:Vaasa Spordi mängijad
Kategooria:Djurgårdens IF-i jäähokimängijad
Kategooria:Kunluni Red Stari mängijad
Kategooria:Lukko mängijad
Kategooria:Sündinud 1986